Aki Salmela

Aki Salmela (s. 19. maaliskuuta 1976 Vantaa)  on suomalainen runoilija ja suomentaja.

Salmelan esikoiskokoelma Sanomattomia lehtiä ilmestyi vuonna 2004 ja sai Kalevi Jäntin palkinnon. Runokokoelmasta Tyhjyyden ympärillä (2008) Salmela sai Yleisradion Tanssiva karhu -runopalkinnon.

Salmela on opiskellut muun muassa Kriittisessä korkeakoulussa ja Helsingin yliopiston avoimessa yliopistossa.

Salmelan vapaamittainen Giacomo Leopardi -suomennos "Aasialaisen paimentolaisen öinen laulu" (Salmelan teoksessa: Eläimen varjo) sai Silvia Hosseinilta kiittävän arvion: "Upea suomennos – – teksti soi kauniisti".Silvia Hosseini: Perimmäisten kysymysten äärellä, Suomen Kuvalehti nro 7, 15.2.2019 s. 55 Virpi Alanen arvioi Salmelan Eläimen varjoa Parnassossa kiittävin sanoin ja toteaa, että Salmela "kulkee jälleen tyhjyyden ympärillä, kuten usein aiemmissakin teoksissaan". Hän näkee, että Salmelan ajattelulla on ilmeinen yhteys buddhalaiseen mietiskelyyn. Sana tyhjyys toistuu Alasen arviossa useita kertoja, ja hän löytää siitä beckettiläistä ikävystyneisyyttä mutta kokee lopulta, että kaipaisi muitakin tunnetiloja. Tosin hänkin kiinnittää huomionsa Leopardi-suomennokseen: "se tuo kokoelmaan tarpeellista surumielistä lämpöä, jota Salmelan omien runojen viileäsävyinen vieraantuneisuuspohdinta ei juuri tarjoa".Virpi Alanen, Tyhjin silmin horisontiin. Parnasso 2/2019 s. 71

Salmelan runoja ja käännöksiä on julkaistu muun muassa Tuli & Savu -lehdessä, Parnassossa ja Nuoressa Voimassa (suomennoksia muun muassa runoilijoilta James Tate, Charles Simic, John Ashbery, Russell Edson, Paul Celan, Aloysius Bertrand, Kenneth Koch, Gertrude Stein ja Frank O'Hara).

Teokset








  (Sis. suomennoksen Giacomo Leopardin runosta "Aasialaisen paimentolaisen öinen laulu", 1980.)

 ~ (Tilde). Poesia, 2025. 

Suomennoksia
 John Ashbery:  Valveillaoloa. suom. Aki Salmela. WSOY, 2004 - (NVL:n ja WSOY:n käännöslyriikkasarja.). .
 Mohandas Gandhi: Rauha: Mahatma Gandhin ajatuksia, alkusanat: Desmond Tutu, suom. Aki Salmela.  Helsinki : Edita, 2007. - (Ubuntu.). 
 Charles Simic: Ääni aamulla kello kolme, suom. Timo Hännikäinen ja Aki Salmela. WSOY, 2008, Maailman runo, WSOY & NVL, .
 Ron Padgett: Kuinka olla täydellinen: runoja suom. Aki Salmela. Helsinki: ntamo: 2009 .
 Russell Edson: Intuitiivinen matka: valitut runo, suom. ja valinnut Aki Salmela. Turku: Savukeidas, 2011 .
 Rupert Isaacson: Hevospoika: isän ja pojan yhteinen matka, suom. Aki Salmela. Tammi, 2011. 
 Diana Webster & Victoria Webster, Niin monta Mount Everestiä: tytär, äiti ja haave, suom. Aki Salmela. Helsinki: Tammi, 2011 .
 Charles Bernstein: Runouden puolustus: runoja ja esseitä kahdelta vuosituhannelta, toim. Leevi Lehto; suom. Leevi Lehto, Markku Into, Teemu Manninen, Tuomas Nevanlinna, Tommi Nupponen, Aki Salmela. Helsinki: ntamo, 2012 . (alkup. julk. Kirja kerrallaan ja Nihil Interit poEsia-sarja 2006)
 Aloysius Bertrand: Yön Kaspar: fantasioita Rembrandtin ja Callot'n tapaan, suom. Tommi Nuopponen ja Aki Salmela. Savukeidas, 2013 .
 Ron Silliman: Auringonlaskun roinaa, suom. Aki Salmela. Helsinki: ntamo, 2014 .
 James Tate, Valheiden kirja: valitut runot, valinnut ja suom. Aki Salmela. Savukeidas, 2016 .
 Rae Armantrout: Kunhan sanon: valitut runot, suom. Aki Salmela. Osuuskunta Poesia, 2017 .
 Jeet Thayil: Nämä virheet ovat oikein, suom. Aki Salmela. Kustannusliike Parkko, 2023. .

Lastenkirjat
 Jack Bechdolt: Pieni poika ja iso torvi, suom. Aki Salmela. Helsinki: Tammi, 2012 (Tammen kultaiset kirjat 194) 
 Margaret Wise Brown ja Edith Thacher Hurd: Pieni pyylevä poliisi, suom. Aki Salmela. Helsinki: Tammi, 2012 (Tammen kultaiset kirjat 195) 
 Lucy Sprague Mitchell;: Vuosi kaupungissa, suom. Aki Salmela. Helsinki: Tammi, 2012 (Tammen kultaiset kirjat 196.). 

Palkinnot
 Kalevi Jäntin palkinto 2004 
 Tanssiva karhu 2008

Lähteet

Aiheesta muualla


Luokka:Suomentajat
Luokka:Suomalaiset runoilijat
Luokka:Kalevi Jäntin palkinnon saajat
Luokka:Vuonna 1976 syntyneet
Luokka:Elävät henkilöt